Is qaawinta noocaan ah haddii ilbaxnimo, xarako iyo qurux soo jiidasho leh la moodo, waxaan shaki ku jirin in xilliyada soo socda loo tallaabi doono is qaawintaan mid ka sii daran, waxaana waxgarad badan ay ka cabsi qabaan in muddooyinka soo aadan la arko gabdho Soomaaliyeed oo calooshoodu bannaan tahay sida Hindidii oo kale, ama kuwo ku heesaya rajastiinooyin iyo surwaallo gaagaaban sida hobaladii reer galbeedka ama kuwii Latin America oo kale, waxaana in la xasuusiyo mudan fannaaniinteena sidaan u dhaqmeysa inuu ka dambeeyo sakaraad, su’aal, xisaab iyo qabri aan la ogeyn waxa lagala kulmi doono, sidaasi daraadeed waxaa ila haboon in fanku aanu ku kadsoomin dhal dhalaalka adduunyada, balse inta ay goori goor tahay la is daba qabto, la iskana daayo wax walba o xadgudub ah.
